Laupäeval, 8.aprillil anti pidulikult üle Eesti Arstiteadusüliõpilaste Seltsi (EAÜS) sihtkapitali stipendiumid.
EAÜS sihtkapitali stipendiumidega toetatakse aktiivseid Tartu Ülikooli arstiteaduse eriala üliõpilasi.
Käesoleval aastal pälvisid 200-eurosed stipendiumid arstiteaduse eriala III kursuse üliõpilane Anu Parvelo, V kursuse üliõpilane Anni Ruul ja VI kursuse üliõpilane Siim Rinken.
Stipendiumide üleandmine toimus EAÜSi 26.sünnipäeva galal Korporatisoon Rotalia saalis.
Eesti Arstiteadusüliõpilaste Seltsi sihtkapital on Tartu Kultuurkapitali juurde asutatud 2013.aastal eesmärgiga toetada aktiivseid noori, kes on lisaks õppetööle panustanud Eestis antava arstiteaduse õppetöö kvaliteeti, Eesti Arstiteadusüliõpilaste Seltsi (EAÜS) tegevusse või Tartu Ülikooli arstiteaduskonna arengusse ning kes on andnud märkimisväärse panuse EAÜS visiooni “Maailma kõige tervemad ja õnnelikumad inimesed elavad Eestis” täitumisse.
Lisainfo tel 744 1500, e-post email@example.com